**Konkurss „Lieldienu Zaķu figūras”**

**Nolikums**

**I.Vispārīgie jautājumi**

1. Šis nolikums nosaka kārtību, kādā norisinās Lieldienu Zaķu figūru konkurss Kandavas pilsētā (turpmāk - Konkurss).
2. Konkursa mērķi:
	1. Veicināt mākslas aktivitātes Kandavas pilsētā;
	2. Veicināt tūrisma attīstību Kandavas pilsētā un novadā
3. Konkursu rīko Kandavas novada Kultūras un sporta pārvalde sadarbībā ar Kandavas novada domi.

**II. Konkursa norises laiks un noteikumi**

1. Konkurss notiek laika posmā no 22.03. – 04.04. 2021.
2. Darbus iesniedz līdz 21.03.2021. Kandavas kultūras namā (Lielā iela 28, Kandava, Kandavas novads, Latvija) vai arī ar kurjera pasta palīdzību.
3. Lieldienu Zaķa figūras (turpmāk- Figūras) tiks izvietotas brīvā dabā Kandavas pilsētas teritorijā.
4. Figūras izmēri – augstumā ne mazāk par 1.50 m, platums netiek ierobežots.
5. Darba skice un izmēri, darba nosaukums un autori, kā arī tehniskās specifikācijas (piemēram, elektrības pieslēguma nepieciešamība, utt.) jāiesūta līdz 14.03.2021. uz e-pastu ksparvalde@kandava.lv Figūras materiāls – jebkāds, kuru neietekmē ārējie laika apstākļi (piemēram, lietus, vējš, sniegs, utt.).
6. Figūrā jābūt iestrādātai konstrukcijai nostiprināšanai uz zemes vai uz cita objekta (piemēram, zaķis rāpjas kokā, utt.).
7. Ja Figūra tiek atsūtīta izjauktā veidā, klāt jāpievieno montāžas shēma.
8. Konkursa darbus vērtēs profesionāla žūrija, kuras galvenais vērtēšanas kritērijs būs darba autoru radošā pieeja. Figūras, kuras piedalījās iepriekšējā (2019. gada) konkursā, šogad netiks vērtētas. Skatītāju simpātiju balvu iegūs Figūra, kura būs savākusi lielāko balsojumu Facebook lapā @zakufestivals.
9. Galveno balvu – EUR 300.00 (trīs simti eiro), skatītāju simpātijas balvu - EUR 150.00 (viens simts piecdesmit eiro) un Kandavas novada uzņēmēju dāvātās veicināšanas balvas tiks pasniegtas 04.04.2021. Lieldienās.
10. Galvenās balvas ieguvējs savu Lieldienu Zaķa figūru dāvina Kandavas novadam.
11. Sīkāka informācija pa t. +371 29157360 vai e-pastu ksparvalde@kandava.lv